KOMMISSIONENS BESLUTNING af 8. januar 1999 om ændring af beslutning 98/587/EF om finansiel støtte fra Fællesskabet til driften af visse EF-referencelaboratorier på veterinærområdet (meddelt under nummer K(1998) 4544) (Kun de spanske, danske, tyske, engelske, franske, italienske, nederlandske og svenske udgaver er autentiske) (1999/53/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 28, stk. 2, og

ud fra følgende betragtninger:

Der bør fastsættes et finansielt bidrag fra Fællesskabet til de EF-referencelaboratorier, som er blevet udpeget på fællesskabsniveau, til udførelsen af deres funktioner og opgaver;

ved Kommissionens beslutning 98/587/EF af 9. oktober 1998 om finansiel støtte fra Fællesskabet til driften af visse EF-referencelaboratorier på veterinærområdet (3) blev der fastsat bestemmelser om ydelse af finansiel støtte til visse EF-referencelaboratorier; disse bestemmelser bør også omfatte forelæggelse for Kommissionen af en teknisk rapport om gennemførelsen af hvert enkelt af disse laboratoriers funktioner og opgaver;

ved Rådets direktiv 92/119/EØF af 17. december 1992 om generelle fællesskabsforanstaltninger til bekæmpelse af visse dyresygdomme samt om specifikke foranstaltninger vedrørende blæreudslæt hos svin (4), senest ændret ved beslutning 95/1/EF, Euratom, EKSF (5), er Institute for Animal Health, Pirbright, Det Forenede Kongerige, blevet udpeget som EF-referencelaboratorium for smitsomt blæreudslæt hos svin; i nævnte direktiv fastlægges også de funktioner og opgaver, som skal udføres;

fællesskabsstøtten skal gøres betinget af, at det berørte laboratorium varetager de nævnte funktioner og opgaver;

af budgetmæssige grunde ydes den finansielle støtte fra Fællesskabet for en periode af et år;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I beslutning 98/587/EF indsættes følgende artikel:

»Artikel 15a

1. Fællesskabet yder finansiel støtte til Det Forenede Kongerige til de funktioner og opgaver, som skal varetages af Institute for Animal Health, Pirbright, Det Forenede Kongerige, i forbindelse med smitsomt blæreudslæt hos svin, jf. bilag III til direktiv 92/119/EØF.

2. Den finansielle støtte fastsættes til højst 55 000 ECU for perioden 1. januar til 31. december 1998.«

2. I artikel 16, litra b), i beslutning 98/587/EF indsættes »og en teknisk rapport« efter »bilagene«.

Artikel 2

Denne beslutning er rettet til Kongeriget Danmark, Forbundsrepublikken Tyskland, Kongeriget Spanien, Den Franske Republik, Den Italienske Republik, Kongeriget Nederlandene, Kongeriget Sverige og Det Forenede Kongerige.

Udfærdiget i Bruxelles, den 8. januar 1999.

På Kommissionens vegne

Franz FISCHLER

Medlem af Kommissionen

(1) EFT L 224 af 18. 8. 1990, s. 19.

(2) EFT L 168 af 2. 7. 1994, s. 31.

(3) EFT L 282 af 20. 10. 1998, s. 73.

(4) EFT L 62 af 15. 3. 1993, s. 69.

(5) EFT L 1 af 1. 1. 1995, s. 1.